Tanken om et internationalt politisk organ for bevarelse af freden havde imidlertid eksisteret længe. [[Léon Bourgeois]] beskrev 1910 i ''La Société des nations'' et sådant, og er af nogle anset for at være Folkeforbundets åndelige fader. Det var imidlertid erfaringerne fra [[1. verdenskrig]] som for alvor gav ideen sin fremgang. I en tale i den amerikanske forening ''League to enforce peace'' fremsatte Wilson en udtalelse direkte til støtte for en sådan organisation. Større spredning fik hans tale i det amerikanske senat den 22. januar 1917 og i den tale til kongressen den 8. januar 1918, hvori han fremlagde sine "[[Wilsons 14 punkter|14 punkter]]". Også i Wilsons tale på USA's nationaldag den 4. juli 1918 indgik spørgsmålet om oprettelsen af en international fredsorganisation.<ref name="RefA" />
Filosofi Historie Foreninger Organisationer